കോതമംഗലം യൂണിയനില് കോതമംഗലം: ശ്രീനാരായണ ഗുരുദേവന്റെ 94ാമത് മഹാസമാധി ആചരിച്ചു.തങ്കളം ദേവഗിരി ശ്രീനാരായണ ഗുരുദേവ മഹാക്ഷേത്രത്തില് ക്ഷേത്ര ചടങ്ങുകള്ക്ക് ശേഷം നടന്ന സമാധി ആചരണ ചടങ്ങിന് കോതമംഗലം എസ്.എന്.ഡി.പി യൂണിയന് പ്രസിഡന്റ് അജി നാരായണന് തിരി തെളിയിച്ചു. ഉച്ചയ്ക്ക് 3.30ന് സമാധി പൂജയോടെ ചടങ്ങുകള് സമാപിച്ചു.ആചരണ ചടങ്ങില് യൂണിയന് സെക്രട്ടറി പി.എ.സോമന്, വൈസ് പ്രസിഡന്റ് കെ.എസ് ഷിനില്കുമാര്, ബോര്ഡ് അംഗം സജീവ് പാറയ്ക്കല്, ക്ഷേത്രം കണ്വീനര് പി.വി വാസു, കൗണ്സിലര് എം.വി രാജീവ്, യൂത്ത് മൂവ്മെന്റ് യൂണിയന് പ്രസിഡന്റ് എം.ബി തിലകന്, വനിതാ സംഘം വൈസ് പ്രസിഡന്റ് സതി ഉത്തമന് ,സെക്രട്ടറി മിനി രാജീവ് തുടങ്ങിയവര് ചടങ്ങിന് നേതൃത്വം നല്കി.